Gru-ongeluk met trok eis sesDie gru-botsing het ses mense geëis [Foto: Sjani Campher, Middelburg Observer] Volgens Moeti Mmusi, woordvoerder van die provinsiale departement van gemeenskapsveiligheid, het die ongeluk op die N11 tussen Middelburg en Groblersdal, in die rigting van Loskopdam, plaasgevind. Die vragmotor en sedan het reg van voor gebots [Foto: Sjani Campher, Middelburg Observer] “Ses insittendes van die sedan, onder wie ’n eenjarige, is op slag dood,” sê Mmusi. Die vragmotorbestuurder is per ambulans na ’n nabygeleë hospitaal geneem vir verdere mediese behandeling. Vusi Shongwe, LUR vir gemeenskapsveiligheid in Mpumalanga, sê die toenemende aantal padsterftes op die N11 is kommerwekkend. “Die regering alleen kan nie die stryd teen padslagting wen nie. Dit is nodig dat alle padgebruikers aktief aan dié stryd deelneem deur altyd die padreëls te gehoorsaam en diegene wat die wet verontagsaam, aan te meld,” sê Shongwe.